**Lekcija 1.1 Uvod u kurs**

|  |  |  |
| --- | --- | --- |
| Lekcija 1.1 Uvod u kurs | | Trajanje: 60 minuta |
| **Potrebni resursi:**   * PC/laptop s verzijama softvera kompatibilnim s pripremljenim materijalima * Pristup internetu (ukoliko je na raspolaganju) * PowerPoint ili drugi softver za prezentacije * Za učesnike, beležnice i pribor za pisanje | | |
| **Cilj sesije:**  Ova sesija osmišljena je tako da pruži uvod u kurs i strukturu kursa, kao i da omogući da se odredi nivo znanja koji učesnici poseduju na početku kursa. | | |
| **Zadaci:**  Do kraja sesije učesnici će moći da   * shvate domete i rad Saveta Evrope i Programske kancelarije za visokotehnološki kriminal (C-PROC); * razmotre strukturu, ciljeve i zadatke ovog kursa; * otvore pitanja u pogledu ishoda kursa; * razmotre osnovne pojmove koji će biti obrađeni na kursu. | | |
| **Smernice za trenera**  Ovo treba da bude uvodna sesija koja će pomoći trenerima i učesnicima da se upoznaju, a treneru da proceni nivo znanja koji učesnici poseduju. Očekuje se da će, nakon što se prođe kroz uvodne slajdove o radu Saveta Evrope u oblasti visokotehnološkog kriminala i strukturi kursa, ovo biti jedna prilično interaktivna obuka. Na slajdovima se nalaze pitanja koja treneri mogu iskoristiti kao usmerenje u vođenju diskusije s učesnicima. Nije neophodno da se treneri ograniče na ta pitanja. Naprotiv, oni ovu sesiju treba da shvate kao priliku da saznaju šta učesnici žele da postignu na kursu. | | |
| **Sadržaj lekcije** | | |
| **Broj slajda** | **Sadržaj** | |
| 1 - 4  Obavezni slajdovi | Uvodnim slajdovima se sesija otvara, i na njima su prikazani program, ciljevi i zadaci sesije. | |
| 5 - 13  Važni slajdovi | Na ovim slajdovima daje se prikaz Saveta Evrope i Programske kancelarije za visokotehnološki kriminal (C-PROC), kao i Budimpeštanske konvencije. Ukoliko su učesnici već prošli kroz aktivnosti C-PROC i upoznati su sa radom Programske kancelarije i delokrugom Budimpeštanske konvencije, trener može da izostavi neke od tih slajdova. Do kraja ovog dela prezentacije, učesnici će se upoznati sa pristupom koji neguje C-PROC, različitim tekućim projektima i ukupnim dosegom Konvencije. | |
| 14 to 18  Obavezni slajdovi | Na ovim slajdovima navode se različite teme koje će biti razrađene tokom kursa. Ne očekuje će da će trener opredeliti neko značajnije vreme za te slajdove, samo je važno da učesnici budu informisani šta mogu da očekuju od ovog trodnevnog kursa. | |
| 19 – 27  Obavezni slajdovi | Ovaj deo sesije treba da bude interaktivan. Trener učesnicima treba da postavlja različita pitanja sa slajdova i notira njihove odgovore. To će mu pomoći da odredi nivo znanja koji učesnici poseduju u oblasti međunarodne saradnje. Nije neophodno da se trener ograniči na pitanja sa slajdova, jer ona su samo ilustrativna, već pre da ovu sesiju iskoristi kao priliku da utvrdi šta učesnici žele da postignu na kursu tako što će s njima otvoriti jedan dinamičan razgovor. | |
| 28 – 30  Važni slajdovi | Trener treba da rekapitulira ciljeve sesije zajedno sa učesnicima i pruži im priliku da postave pitanja u vezi s materijalima obrađenim tokom ovog modula. | |
| **Praktične vežbe**  U sklopu ove lekcije nema praktičnih vežbi. | | |
| **Procena/Provera znanja**  Očekuje se da trener sprovede proveru znanja koristeći slajdove u Delu III ove sesije. | | |