**Sesija 1.3**

**Međunarodna saradnja u**

**globalnoj ekonomiji**

***Uvod u vežbu na studiji slučaja i grupni rad***

**“Švajcarska veza”**

**Ova studija slučaja odnosi se na radnje prevare i pranja novca koje je izvršio Chukwuemeka Danwole**

* **Kwami Fiavi Kalepe**, togoležanski državljanin koji živi u Lozani (Švajcarska), otvorio je više računa na svoje ime, a na zahtev **Chukwuemeka Danwole**, koji mu je rekao da živi u Francuskoj i da želi da ulaže u nekretnine. Kalpe je otvorio račune u devet banaka u Švajcarskoj.
* Od 15. marta 2010. do 30. avgusta 2010, gotovo 350,000 švajcarskih franaka preneto je na te račune iz inostranstva. Sledeći uputstva koja mu daje **Danwole**, **Kalepe** brzo podiže sredstva, navodno u celini, i predaje mu ih, nakon što je nepoznati iznos zadržao na ime provizije.
* **Danwole**, isto tako, ubeđuje svoju devojku, **Marie-Jocelyne Guirand**, Haićanku koja živi u Ženevi, da otvori bankarske račune kako bi prikupila novac za njega. Do decembra 2010, dve ofšor kompanije (Devičanska ostrva) uplaćuju iznose od 13.745,58 i 12.600 švajcarskih franaka na račun broj 24-872255.40C, otvoren na ime **Guirand.**
* Od 9. do 15. decembra 2010, **Guirand**, po uputstvima koja joj daje **Danwole**, u gotovini podiže čitav iznos sa računa.
* Od kraja 2009. do početka 2011, **Danwole** uspeva da ubedi nekoliko pojedinaca i kompanija da značajne iznose novca prebace na račune koje su otvorili **Kalepe** i **Guirand**.
* Po nalogu **Danwolea**, oni podižu novac i novčanim transferom ga upućuju trećim licima u Nigeriji i Španiji. Utvrđeno je i da je 2010. **Danwole** prebacio novac iz Švajcarske svojoj sestri, (**Uche Chiamaka Danwole**), majci, (**Egoamaka Danwole**) i ocu (**Duke Danwole**), pri čemu sestra i majka žive u Francuskoj, a otac u Nigeriji.
* **Chukwuemeka Danwole** koristi nalog na Fejsbuku sa uniformnim lokatorom resursa (Uniform Resource Locator – URL) “Swiss Connection 1234” za komunikaciju sa svojim pomoćnicima i saučesnicima.
* **Chukwuemeka Danwole** koristi i imejl nalog danwole.toblerone@wanadoo.fr za komunikaciju vezanu za finansijske instrumente s istim licima.
* Preneta sredstva dolaze od stranaka koje žive u Evropi, SAD, Aziji i Izraelu;
* Sredstva se koriste za kupovinu različitih nekretnina u Nigeriji;
* Uz komunikaciju putem Fejsbuka, **Danwole** koristi i različite telefonske brojeve u Švajcarskoj za razgovore sa sestrom i majkom o tome kako se situacija odvija na gradilištima u Francuskoj, što mu omogućava da zatvori ciklus pranja novca za date iznose.
* **Danwole** je uhapšen u Švajcarskoj, 16. januara 2011, i privremeno zadržan u pritvoru po odluci Suda za mere prunude od 18. januara 2011.

**Razmatranja i diskusija treba da budu usredsređene na vrste krivičnih dela, informacije i dokaze koji su na raspolaganju, kao i radnje koje se mogu preduzeti u skladu sa članovima Konvencije u odnosu na informacije i dokaze u ovoj studiji slučaja.**

* Kojim državama će nadležni organi Švajcarske uputiti zahtev za pomoć?
* Koje dokumente u vezi sa tim zahtevima za pomoć treba uputiti?
* Preduzeti korake, ili dozvoliti da se oni preduzmu, u cilju saslušanja u svojstvu svedoka lica (kojih?), utvrditi njihov pun identitet i obavestiti te svedoke o njihovim pravima i obavezama?
* Koje podatke treba zaštiti? I, ko to čini?
* Koje podatke treba hitno otkriti i ko to čini?
* Koje radnje treba preduzeti kako bi se utvrdio pun identitet Chukwuemeka Danwolea i da li je on krivično gonjen?
* Koje radnje treba preduzeti kako bi se utvrdio spisak građevinskih objekata i parcela zemljišta čiji su vlasnici Uche Chiamaka Danwole, Egoamaka Danwole i Duke Danwole?
* Koje radnje treba preduzeti da bi se utvrdio spisak bankovnih računa koje osumnjičeni poseduju i u kojim zemljama?
* Koje još korake treba preduzeti?